**Referat af bestyrelsesmøde**

Klubhuset i Halsted

den 19. November 2015 **kl. 17.00**

Deltagere: Gert Meyer Madsen, Egon Jensen, Bjarne Tolstrup, Bente Clausen, Bjarne Voigt Hansen og Flemming Hansen. Afbud Rene Thauner.

1. **Opfølgning på seneste bestyrelsesmøde**

Punkterne gennemgås af ansvarlige ifølge seneste referat og bestyrelsens to do list som bestyrelsen kan se på [www.onedrive.com](http://www.onedrive.com)

**Referat:**

Gennemgået og to-do-list revideret

1. **Formandens orientering og punkter til drøftelse**

Formanden orienterer og der forholdes til:

1. Henvendelse fra seniorklubben om bagvogn

**Referat:**

Ad A. Der må ikke køres med bagvogn når der er frost, idet det medfører beskadigelse af græsset. Baneudvalgsformanden melder ud når der skal anvendes bærebags. Golfbuggy må ikke anvendes.

I øvrigt:

Der er modtaget kr. 5.000 fra Lollandsfonden.

Sponsorarbejde skal arrangeres internt i bestyrelsen og ansvaret fordeles mellem bestyrelsesmedlemmerne. Hvis der er andre aktive medlemmer som er interesseret vil vi meget gerne have hjælp.

1. **Status på banen**

Baneudvalgsformanden giver status for banens vedligehold og bemanding. Der gives ligeledes status for maskinparken.

**Referat**

Bænkene er sprøjtet og er klar til foråret.

Brian vil også være på arbejde nogle timer ugentligt over vinteren og vil blive tilmeldt sprøjtekursus.

Nemi har udarbejdet skitse som viser hvordan skraldespandene ser ud - der bliver opsat to på hvert andet hul. En skraldespand til dåser og en til almindeligt affald. Pris 350-500 kr. Pr. Stk. Arbejdet igangsættes så de er klar til foråret.

Jacob Fugl er ikke vendt tilbage i forhold til maskinassistance. Det er for sent at gennemføre dette nu, så Jacob får besked på at vi gerne vil have udført dette til foråret.

1. **Budget og likviditet – Kassereren**

Kasseren orienterer om forretningsgange, budgetopfølgning, om aktuel likviditet og antallet af medlemmer.

**Referat:**

På nuværende tidspunkt er driftsresultat kr. 45.000 under 2014. Kasseren forventer positivt resultat for 2015.

Likviditeten fortsat positiv

367 betalende medlemmer.

Indtjeningen ved greenfee er større i 2015 end i 2014. Gennemgang af greenfee betalingerne for 2015 viser at der har været godt 763 greenfee-gæster - hvilket dog ikke indbefatter greenfee solgt på arrangementer i herreklub m.v.

Erstatningsbeløbet i forhold til beskadiget maskine af medarbejder i aktivering - der er ikke modtaget respons fra Lolland Kommune. Kasseren rykker for svar.

1. **Matcher for 2015**

Formanden for matchudvalget giver status for afholdte matcher og endeligt program for 2016 fremlægges.

**Referat**

Matchkalender fremlagt for bestyrelsen. Matchkalenderen lægges op på hjemmesiden i løbet af 14 dage.

1. **Grundskyldssag, lån og forpagtningsafgift**

Der er fremsendt materiale til Klosteret for deres respons DGUs indlæg i sagen.

**Referat**:

Gennemgået og der arrangeres et ny møde med klosteret.

1. **Pro-shop og Pro-træner 2016**

Dele af bestyrelsen har afholdt møde med Brink om træning i 2016:

* Brink vil gerne fortsætte i 2016 - gerne på udvidet niveau, hvor han får ressourcer til at ansætte medarbejder til at hjælpe sig. Foreslået niveau kr. 200.000.
* Brink vil gerne fortsætte proshoppen.

**Referat:**

Vi er positive i at få en løsning. Formand og kasserer arbejder videre ud fra de foreliggende drøftelser og sagen genoptages på næste bestyrelsesmøde.

1. **Orientering og eventuelt**

**Referat**

Lolland Kommune har givet afslag på støtte til seniortræning.

SFDS-fonden har ikke givet respons, hvilket betyder at den fondsansøgning ikke har nydt fremme.

Kommende bestyrelsesmøder:

* 04.12.2015 kl. 16.00 hos Bjarne Tolstrup - Temamøde kontingent, herunder golfhäftet og tee-time.
* 03.02.2016 kl. 17.00 hos Bente